

**KAUNO MIESTO SAVIVALDYBĖS MERAS**

**NUTARIMAS ATSISAKYTI PRADĖTI PRANEŠIMO (SKUNDO) NAGRINĖJIMĄ**

2023 m. \_spalio 18\_ d.Nr. \_64-7-136

Kaunas

Aš, Kauno miesto savivaldybės administracijos Viešosios tvarkos skyriaus (toliau – Skyrius) Administracinės teisenos poskyrio vyriausioji specialistė Renata Drulienė, išnagrinėjusi Viešosios tvarkos skyriaus Prevencijos poskyrio vyriausiojo specialisto Ryčio Bakevičiaus 2023 m. rugsėjo 18 d. pranešimą Nr. 64-4-2733 (toliau – pranešimas) dėl galimo UAB „Clear Channel Lietuva“ (įmonės kodas 111789288, buveinės adresas Vilnius, Trakų g. 7-14, įmonės vadovas ) Lietuvos Respublikos reklamos įstatymo (toliau – LR Reklamos įstatymas) 12 straipsnio 1 dalies 5 punkto reikalavimų pažeidimo

n u s t a č i a u, kad pranešime 2023 m. rugsėjo 14 d. užfiksuota, jog Kaune, prie Jonavos g. 1E pastato, UAB „Clear Channel Lietuva“, įm. kodas 111789288, ant trijų plokštumų pastatomo įrenginio skleidžia išorinę reklamą su turiniu: „CLEAR CHANEL, RIEDUČIAI NEPADARĖ NIEKO BLOGO, NESTATYKITE JŲ Į KAMPĄ, NAUJA PLATSA ATVIRA SPINTA SU 3 STALČIAIS 179€, IKEA.LT, IKEA“ (ant vienos jo plokštumos), „CLEAR CHANEL, KĖDĖ Į DARBO POKALBĮ NEIS, KAM LAIKYTI ANT JOS KOSTIUMĄ, NAUJA PLATSA ATVIRA SPINTA SU 3 STALČIAIS 179€, IKEA.LT, IKEA“ (ant antros jo plokštumos) ir „CLEAR CHANEL, KAM LAIKYTI KILIMĖLĮ PO LOVA, BAUBAS JOGOS NEDARO, NAUJA PLATSA ATVIRA SPINTA SU 3 STALČIAIS 179€, IKEA.LT, IKEA“ (ant trečios jo plokštumos) neturint tam Kauno miesto savivaldybės nustatyta tvarka išduoto leidimo (leidimo Nr. 29-24-1853 įrengti išorinę reklamą nurodytu adresu galiojimo terminas pasibaigė 2023 m. rugpjūčio 20 d.). Skyrius, vadovaudamasis LR Reklamos įstatymo 21 straipsnio 1 dalies 5 ir 6 punktais, 2023 m. rugsėjo 19 d raštu Nr. 64-2-1731 įspėjo reklamos skleidėją UAB „Clear Channel Lietuva“, kad skleisdami išorinę reklamą be Savivaldybės nustatyta tvarka išduoto leidimo jie pažeidžia LR Reklamos įstatymo 12 straipsnio reikalavimus bei įpareigojo per nustatytą terminą pašalinti skleidžiamą išorinę reklamą ir išardyti reklaminį įrenginį. Skyrius 2023 m. spalio 12 d. faktinių duomenų patikrinimo aktu Nr. 64-4-2944 užfiksavo, kad UAB „Clear Channel Lietuva“ įvykdė Skyriaus reikalavimus, pašalino skleidžiamą išorinę reklamą bei įrenginį.

 Todėl, atsižvelgiant į paminėtas aplinkybes ir vadovaujantis LR Reklamos įstatymo 25 straipsnio 5 dalies 6 punktu, pranešime nurodytas Reklamos įstatymo pažeidimas yra mažareikšmis, nedarantis esminės žalos šio įstatymo saugomiems interesams, kadangi subjektas per nustatytą terminą įvykdė Vykdomosios institucijos Savivaldybės reikalavimą pašalinti skleidžiamą išorinę reklamą ir reklaminį įrenginį.

Vadovaudamasis (-i) Lietuvos Respublikos reklamos įstatymo 19 straipsnio 1 dalies 3 punktu ir 25 straipsnio 5 ir 8 dalimis,

n u t a r i u atsisakyti pradėti 2023 m. rugsėjo 18 d. pranešimo Nr. 64-4-2733 nagrinėjimą.

Pagal Lietuvos Respublikos reklamos įstatymo 27 straipsnio 1 ir 2 dalis, skundas dėl nutarimo gali būti paduotas per trisdešimt kalendorinių dienų nuo nutarimo priėmimo dienos Lietuvos Respublikos administracinių bylų teisenos įstatymo nustatyta tvarka. Kreipimasis į teismą nesustabdo nutarimo vykdymo, jeigu teismas nenustato kitaip.

Administracinės teisenos poskyrio vyriausioji specialistė Renata Drulienė

Nutarimo kopiją gavau: 20\_\_ m. \_\_\_\_\_\_\_\_\_\_ d. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (įmonės atstovo vardas ir pavardė, parašas)

Nutarimo kopija išsiųsta paštu 2023 m. spalio 18 d., registracijos Nr. RS268872664LT

 \_\_\_\_\_\_\_\_\_\_\_\_\_\_\_\_\_\_